Kirsna
Kirsnà – upė pietvakarių Lietuvoje, dešinysis Šešupės intakas. Teka Lazdijų rajono ir Kalvarijos savivaldybės teritorija. Upės ištakos – Rimiečio ežeras. Toliau upė teka šiaurės vakarų kryptimi pro Naująją Kirsną, piečiau Šeštokų į Rūdelę, o už 5 km į rytus nuo Kalvarijos įteka Šešupėn. Intakai: Strumbagalvė, Gasda (kairieji). Slėnio plotis 500–600 m. Vaga vietomis sureguliuota, jos vyraujantis plotis 2 m. Vasarą užželia. Žymesni tiltai: Nemunaičių tiltas (inžinerinis paveldas).